મુખ્યપ્રધાન તરીકે આનંદીબહેનનો કાર્યકાળ સફળતાઓથી ભરેલો રહ્યો છે. મહેસૂલ પ્રધાન તરીકે ઘણાં લાંબા સમય સુધી કામ કરવાનો અનુભવ હોવાથી મહેસૂલ ક્ષેત્રે ઘણાં નોંધપાત્ર સુધારા કર્યા છે. ગેરરીતિઓનો અંત લાવવા સરકારી પ્રક્રિયાઓનું ડિજિટલાઈઝેશન કરવામાં આવ્યું છે. મહિલા ઉત્થાન ક્ષેત્રે પણ દેશનાં અન્ય રાજ્યો કરતાં વધુ મહત્ત્વ અપાયું છે. વેપાર-ઉદ્યોગમાં વિવિધ નીતિઓનો અમલ કરી વધુ રોકાણકારોને આકર્ષવામાં આવ્યા છે. પ્રવાસન ક્ષેત્રે પણ વધુ ને વધુ પ્રવાસીઓને આકર્ષવામાં સફળ રહ્યા છીએ. યુવાનોને કારકિર્દી-રોજગારી માટે વિશાળ તક આપીને ભવિષ્યનો વિચાર પણ સારી રીતે કરાયો છે. મંત્રીમંડળને સાથે રાખી એક ટીમ તરીકે આનંદીબહેનના નેતૃત્વ હેઠળ ગતિશીલ ગુજરાતના લક્ષ્યાંક તરફ કામ કરવામાં આવ્યું છે. : ભરત ડાંગર મેયર, વડોદરા મ્યુ. કોર્પોરેશન